### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2023 har vedtaget Magistratens foranstående indstilling af 22. maj 2023.

Enhedslisten de Rød-Grønnes byrådsgruppe kunne tiltræde indstillingen med bemærkning om, ”at når der laves regulativ for sejlads på [adresse], er det vigtigt at lægge særlig vægt på at beskytte naturen.”

###

Revision af vandløbsregulativ for [adresse] efter 8 ugers offentlig høring.

### Resume

Vandløbsregulativer skal sikre, at offentlige vandløb kan benyttes til afledning af vand, under hensyntagen til miljømæssige mål.

[adresse] Kommune har siden 2014 gennemført revision af 37 vandløbsregulativer. Regulativet for Århus Å er det sidste af disse der mangler godkendelse. Det omfatter en vandløbsstrækning på 32,7 km fra [adresse] til [adresse] via [adresse]. Flere strækninger er fælles for [adresse] og Skanderborg, og revisionen skal godkendes i begge kommuner.

Revisionen er primært en teknisk ajourføring. Regulativet har været i 8 ugers offentlig høring i de to kommuner.

Der er ikke indkommet bemærkninger til bestemmelserne vedr. vandløbsstrækkene, men kun til sejladsbestemmelserne på [adresse]. De omhandler de mange rekreative interesser og naturmæssige hensyn. Der er derfor behov for yderligere dialog med brugere, foreninger mv. og derfor udarbejdes tillæg til vandløbsregulativet til senere behandling i Byrådet. De nuværende sejladsbestemmelser fastholdes indtil da.

### Beslutningspunkter

Det indstilles:

At 1) Byrådet godkender regulativet for [adresse]

At 2) sejladsbestemmelser for Brabrand Sø herefter udarbejdes som et tillæg til regulativet og indstilles til politisk stillingtagen

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-05-2023

Clara Frederiksen: 5

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 8. maj 2023.

Magistratsafdelingen for Teknik og Miljø udarbejder notat om vandløbsregulativets betydning for vandkvaliteten og overholdelse af Natura2000 krav.

Kommende sejladsbestemmelser på [adresse] godkendes af rådmand.

Borgmester Bjarne Eriksen var forhindret i at deltage i sagens behandling.